Da han bodde i Texas ble han involvert i politikken, og var med på å få valgt fire guvernører i Texas: James S. Hogg (1892), Charles A. Culberson (1894), Joseph D. Sayers (1898) og S. W. T. Lanham (1902). Mellom valgene fungerte han som en uoffisiell rådgiver for guvernørene, uten å tiltrekke seg videre oppmerksomhet. Det var Hogg som ga House tilnavnet «obersten» da han opptok ham i staben sin, et tilnavn House selv ikke kunne fordra. Etterhvert ble han en maktfaktor i Det demokratiske partiet.